राइनो कप : पुलिसलाई हराउँदै गण्डकी फाइनलमा
राइनो कप अन्तर्गत आइतबारको खेलमा विभागीय टोली नेपाल पुलिस क्लबलाई सडन डेथमा ६-५ गोल अन्तरले हराउँदै गण्डकी प्रदेश छैटौं राइनो गोल्डकपको फाइनलमा पुगेको छ ।
पूर्वी नवलपरासी — राइनो कप अन्तर्गत आइतबारको खेलमा विभागीय टोली नेपाल पुलिस क्लबलाई सडन डेथमा ६-५ गोल अन्तरले हराउँदै गण्डकी प्रदेश छैटौं राइनो गोल्डकपको फाइनलमा पुगेको छ ।निर्धारित खेल समयमा दुवै टोलीबाट गोल हुन नसकेपछि प्रतिस्पर्धा ट्राइबेकरमा धकेलिएको थियो । ट्राइबेकरमा पनि दुवै टोलीका ५ खेलाडीले बराबरी गोल गरेपछि खेल सडन डेथमा पुगेको थियो  । सडन डेथमा पुलिसको तर्फबाट गोल हुन नसकेपछि गण्डकी विजयी भएको हो ।सोमवार दोस्रो सेमीफाइनलमा सेन्टर कलेज फोर ब्रदर्श भुमही र २८ बिगाहा युवा क्लब कावासोती भिड्ने छ्न । सोमबार भिड्ने दुबै क्लबको टाइटल स्पन्सर सेन्टर कलेज हो । आइतबारको म्यान अफ म्याच सुरज सेन ठकुरी भए। उनले आइतबार नगद ५ हजार पाएका छन् । आयोजक क्लबका अध्यक्ष दोमन भण्डारीले प्रतियोगितामा विजेता टिमले उपाधिसहित नगद ८ लाख हात पार्नेछ भने उपविजेताले ४ लाख प्राप्त गर्नेछ ।